РЕШЕНИЕ 2007/455/ОВППС НА СЪВЕТА
от 25 юни 2007 година
за прилагане на Обща позиция 2004/161/ОВППС за подновяване на ограничителните мерки срещу Зимбабве
СЪВЕТЪТ НА ЕВРОПЕЙСКИЯ СЪЮЗ,
като взе предвид Обща позиция 2004/161/ОВППС (1) и по-специално член 6 от нея, във връзка с член 23, параграф 2 от Договора за Европейския съюз,
като има предвид, че:
(1)
Чрез Обща позиция 2004/161/ОВППС Съветът прие мерки, чиято цел е, inter alia, да се предотврати влизането или транзита през територията на държавите-членки на физическите лица, включени в списъка в приложението, които участват в дейности, сериозно нарушаващи демокрацията, зачитането на правата на човека и правовата държава в Зимбабве, както и да се замразят техните средства и икономически ресурси.
(2)
В резултат на проявената наскоро от правителството на Зимбабве бруталност спрямо поддръжници на опозицията, както и на особената роля на полицията в тези събития, имената на помощник-комисаря на полицията, отговарящ за закона и обществения ред, и старши помощник-комисаря на полицията, отговарящ за Хараре, следва да бъдат добавени в списъка, даден в приложението към от Обща позиция 2004/161/ОВППС.
(3)
Освен това трябва да се посочат по-подробни причини относно лицата, изброени в приложението.
(4)
По тази причина списъкът на лицата, за които се отнасят ограничителните мерки и чиито имена са изброени в Приложението към Обща позиция 2004/161/ОВППС следва да бъде преразгледан и осъвременен,
РЕШИ:
Член 1
Приложението към Обща позиция 2004/161/ОВППС се заменя с приложението към настоящото решение.
Член 2
Настоящото решение влиза в действие от датата на неговото приемане.
Член 3
Настоящото решение се публикува в Официален вестник на Европейския съюз.
Съставено в Люксембург на 25 юни 2007 година.